Fulvio Collovati

Fulvio Collovati () er ein tidlegare fotballspelar frå Teor i provinsen Udine i Italia. Han vart verdsmeister med Italia i 1982 og vann både cup- og seriemeisterskap med Milan. Collovati var midtstoppar.

Klubbspel
Collovati spela i Milan frå 1976/77-sesongen og opplevde å verte italiensk cupmeister allereie i debutsesongen. To år seinare vart han italiensk seriemeister med klubben. Sesongen 1980/81 spela han sin einaste sesong i Serie B, ei fylgje av at Milan vart flytta ned som straff for si rolle i kampfiksingsaka Totonero. Etter seks sesongar i Milan gjekk han sommaren 1982 over til byrivalen Inter, der han spela fram til 1986. Sidan var han ein sesong i Udinese og to sesongar i Roma. Sommaren 1989 gjekk ferda vidare til Genoa. Collovati spela knappe fire sesongar i Genova, innan han la skorne på hylla som 35-åring. Til saman spela han 368 kampar i Serie A og skåra åtte mål.

Landslagsspel
Collovati debuterte på Italia sitt landslag i februar 1979, på heimebane i Milano vann Italia 3-0 over Nederland i ein vennskapslandskamp. Året etter var han på laget då Italia under EM i fotball 1980, på heimebane kom på fjerdeplass etter å ha tapt straffetevlinga 7-8 for Tsjekkoslovakia. Collovati utgjorde midtstopparduoen saman med Gaetano Scirea då Italia sommaren 1982 vart verdsmeistrar med 3-i i finalen over Vest-Tyskland under VM i fotball 1982 i Spania. Han var òg med i troppen til VM i fotball 1986 i Mexico. Der fekk han einast eit innhopp som innbytar i kampen mot Sør-Korea, hans 50. og siste opptreden i den italienske landslagstrøya. Collovati skåra tre landslagsmål, alle i 1980 og 1981.

Merittar
VM-gull 1982 for Italia
EM-firar i 1980 for Italia
Italiensk seriemeister 1979 med Milan
Italiensk cupmeister 1977 med Milan

Kjelder

Denne artikkelen bygger på «Fulvio Collovati» frå ,  den 29. juni 2012.  

Kategori:Italienske fotballspelarar
Kategori:Genoa-spelarar
Kategori:Inter-spelarar
Kategori:Milan-spelarar
Kategori:Roma-spelarar
Kategori:Udinese-spelarar
Kategori:Spelarar i Fotball-EM 1980
Kategori:Spelarar i Fotball-VM 1982
Kategori:Spelarar i Fotball-VM 1986